173 
Jam vero Curtius (*) mare caspium dulcius ceteris dixit idque alere 
ingentis magnitudinis serpentes; idem affert Pohjclilus apud Strabonem {**). 
Novissime quoque Bii/fonius salsedinem maris usque augeri arbitratus est, 
quod olim plane dulce fuerit, cujusqne rei causam eam effert, quod aqua 
quidem , minime vero sal exhalari possit ; quo sc. relicto amaritudinem 
augeri necesse esset (***). 
Huic quoque sententiae adstipulatus est cel. Goehel, (****) itinere no- 
vissime ad caspium mare instituto, qui probare omnem navat operam, mare 
caspium olim fuisse dulcem lacum, sensimque e vicino deserto particulas 
excepisse salsas iisque in dies majorem induisse salsedinem. 
Ex ipsa autem Goehelii analysi cliemica elucet, caspium mare perquam 
exigua salium copia notari, nec nisi */« harum partium maris nigri, 7« 
vero oceani offerre, ut igitur hac in re quam maxime recedat ab Asphal- 
tite, omnium salsissimo lacu. 
Jam vero in vulgus diu constat, haustum maris ad littora et ostia 
fluviorum dulcem esse, et quum veteres in navigando littora plerumque 
legebant, hoc ad totum maris tractum transtulisse videntur, neque exci- 
pere nostrum Goehelium in animo est; ipse enim affert, eum sumsisse 
aquam pro analysi chemica in septentrionali maris parte, ubi tot tanta- 
que flumina illud intrant ejusque salibus attenuatis, dulcedinem ei afferunt, 
qua id mitescat. Quo fieri potuit, ut aqua minore ibi excelleret salsedine, 
(*) Dc rebus gestis Alexandri, lib. vi. cap. iv. Jam C. Plinius Sec. (histor. nat. 
lib. V. cap. SYi) Asphaltites, inquit, nihil praeter bitumen gignit (et ideo) nullum anima- 
lium corpus recipit. 
(**) Geograph. lib. xi: enutrit, inquit, hoc mare multos serpentes, et aqua ejus admodum 
dulcis est. Plutarchus (in vita Alexandri ma^ni) hoc mare dulcius ceteris dixit idque 
Alexandrum invenisse refert. Idem fere Plinius v. supra pag. 14. 
(***) Kephalides 1. c. pag. 134. 
(****) Reise in die Steppen des stidlichen Russlands. Dorpat 1838. Bd. ii. pag. 104. 
